User:Jagruthi BB/sandbox

ಬಿ ಬಸವಲಿಂಗಪ್ಪ

ಬಿ ಬಸವಲಿಂಗಪ್ಪನವರು ದೇಶ ಕಂಡ ಕ್ರಾಂತಿಕಾರಿ ಧೀಮಂತ ರಾಜಕೀಯ ನಾಯಕ. ಮಾನವ ಜನಾಂಗದ ಸಮಾನತೆಗಾಗಿ ಮತ್ತು ಶೋಷಿತರ ಏಳಿಗೆಗಾಗಿ ಜೀವನಪರ್ಯಾಂತ ಶ್ರಮಿಸಿದ ಬಸವಲಿಂಗಪ್ಪನವರು ಕರ್ನಾಟಕ ಸರ್ಕಾರದ ವಿವಿಧ  ಖಾತೆ ಮಂತ್ರಿಗಳಾಗಿ ಕಾರ್ಯ ನಿರ್ವಹಿಸಿದ್ದರು.

ಜನನ ವಿದ್ಯಾರ್ಥಿ ಜೀವನ

ದಾವಣಗೆರೆ ಜಿಲ್ಲೆಯ ಹರಿಹರದ ಜವಳಿ ಬಸಪ್ಪ ಮತ್ತು ಸಿದ್ದಲಿಂಗಮ್ಮ ದಂಪತಿಗಳ ಮೊದಲ ಮಗನಾಗಿ 24-04-1924 ರಂದು ಬಸವಲಿಂಗಪ್ಪನವರು ಜನ್ಮ ತಾಳಿದರು. ಇವರು ತಮ್ಮ ಪ್ರಾಥಮಿಕ ಶಿಕ್ಷಣವನ್ನು ಹರಿಹರದಲ್ಲಿ ಇಂಟರ್ಮೀಡಿಯಟ್ ಮತ್ತು ಹೈಯರ್ ಸೆಕೆಂಡರಿ ಶಿಕ್ಷಣವನ್ನು ಬೆಂಗಳೂರಿನಲ್ಲಿ ಪಡೆದರು ನಂತರ ಪದವಿ ಶಿಕ್ಷಣ ಮೈಸೂರಿನ ಮಹಾರಾಜ ಕಾಲೇಜಿನಲ್ಲಿ ಮುಗಿಸಿದರು. ವಿದ್ಯಾರ್ಥಿ ಜೀವನದಲ್ಲಿ ಬಸವಲಿಂಗಪ್ಪನವರು ಪುಸ್ತಕ ಪ್ರೇಮಿಯಾಗಿ ಅಧ್ಯಯನ ಶೀಲತೆಯನ್ನು ರೂಡಿಸಿಕೊಂಡಿದ್ದರು, 1948ರಲ್ಲಿ ಕಾನೂನು ಶಿಕ್ಷಣವನ್ನು ಬೆಳಗಾವಿಯ ರಾಜ ಲಕ್ಷ್ಮಣ್ ರಾವ್  ಕಾಲೇಜಿನಲ್ಲಿ ಪಡೆದುಕೊಂಡರು. ಕರ್ನಾಟಕದ ಮಾಜಿ ಮುಖ್ಯಮಂತ್ರಿಗಳಲೋಬ್ಬರಾಗಿದ್ದ ವೀರೇಂದ್ರ ಪಾಟೀಲರು ಬಸವಲಿಂಗಪ್ಪನವರ ಸಹಪಾಠಿಗಳಾಗಿದ್ದರು. ಕಾನೂನು ಪದವಿಯನ್ನು ಮುಗಿಸಿದ ಬಸಲಿಂಗಪ್ಪನವರು ಬೆಂಗಳೂರಿಗೆ ಬಂದು ಕರ್ನಾಟಕ ಉಚ್ಚ ನ್ಯಾಯಾಲಯದಲ್ಲಿ ನಿಟ್ಟೂರು ಶ್ರೀನಿವಾಸ್ ರಾವ್ ಅವರ ಮಾರ್ಗದರ್ಶನದಲ್ಲಿ ವಕೀಲಿವೃತ್ತಿಯನ್ನು ಪ್ರಾರಂಭಿಸಿ ತಮ್ಮ ವೃತ್ತಿಯಲ್ಲಿ ಉತ್ತಮ ಹೆಸರು ಮಾಡಿದರು.

ರಾಜಕೀಯ

ಬಿ ಬಸವಲಿಂಗಪ್ಪ ಅವರು ಕರ್ನಾಟಕ ಸರ್ಕಾರದಲ್ಲಿ ವಿವಿಧ ಕ್ಯಾಬಿನೆಟ್ ಖಾತೆ ಮಂತ್ರಿಗಳಾಗಿ ಕಾರ್ಯ ನಿರ್ವಹಿಸಿದ್ದರು. 1946 ರಲ್ಲಿ ಕಾಂಗ್ರೆಸ್ ಪಕ್ಷ ಸೇರುವುದು ಅಂದಿಗೆ ರಾಜಕೀಯ ಪ್ರವೇಶ ಮಾಡಿದವರು 1952ರ ಬೆಂಗಳೂರು ವಿಭಾಗದಿಂದ ಅವಿರೋಧವಾಗಿ ಆಯ್ಕೆಯಾಗಿ ನಗರಸಭೆಯ ಕಾಂಗ್ರೆಸ್ ಪಕ್ಷದ ಕಾರ್ಯದರ್ಶಿಯಾಗಿ ನೇಮಕಗೊಂಡರು. 1950ರಲ್ಲಿ ರಚನೆಯಾದ ಕರ್ನಾಟಕ ಏಕೀಕರಣ ಸಮಿತಿಗೆ ಪ್ರಧಾನ ಕಾರ್ಯದರ್ಶಿಯಾಗಿ ಮೈಸೂರು ರಾಜ್ಯ 1956ರ ರಚನೆಯಾಗುವವರೆಗೂ ದುಡಿದರು. ಕರ್ನಾಟಕದ 57ರ ಸಾರ್ವತ್ರಿಕ ಚುನಾವಣೆಯಲ್ಲಿ ಬೆಂಗಳೂರು ದಕ್ಷಿಣ ಮೀಸಲು ಕ್ಷೇತ್ರದಿಂದ ಕಾಂಗ್ರೆಸ್ ಪಕ್ಷದ ವತಿಯಿಂದ ಆಯ್ಕೆಯಾಗುವ ಮೂಲಕ ಪಕ್ಷದ ವತಿಯಿಂದ ಆಯ್ಕೆಯಾಗುವ ಮೂಲಕ  ರಾಜಕಾರಣ ಪ್ರವೇಶಿಸಿದರು. 1958 ರಲ್ಲಿ ಮುಖ್ಯಮಂತ್ರಿ ಬಿಳಿ ಜತ್ತಿ ಅವರ ಸಂಪುಟದಲ್ಲಿ ಪ್ರಥಮ ಬಾರಿಗೆ 56ನೇ ವಯಸ್ಸಿನಲ್ಲಿ ಗೃಹ ಖಾತೆ ಸಚಿ ರಾಜ್ಯ ಸಚಿವರಾಗಿ ನೇಮಕಗೊಂಡರು. 72ನೇ ಸಾರ್ವತ್ರಿಕ ಚುನಾವಣೆಯಲ್ಲಿ ಉತ್ತರಹಳ್ಳಿಯಿಂದ ಆರಿಸಿ ಬಂದು ದೇವರಾಜ ಅರಸುರವರ ಮಂತ್ರಿಮಂಡಲದಲ್ಲಿ ಪೌರಾಡಳಿತ ಮತ್ತು ವಸತಿ ಖಾತೆಯ ಸಂಪುಟ ದರ್ಜೆಯ ಸಚಿವರಾದರು. ವೀರೇಂದ್ರ ಪಾಟೀಲರ ಸಂಪುಟದಲ್ಲಿ ಗ್ರಾಮೀಣಾಭಿವೃದ್ಧಿ ಮತ್ತು ಪಂಚಾಯತ್ ರಾಜ್ ಸಚಿವರಾಗಿಯೂ ನಂತರ ಪಶು ಸಂಗೋಪನ ಮತ್ತು ಅರಣ್ಯ ಸಚಿವರಾಗಿ ನಂತರ ಬಂಗಾರಪ್ಪನವರ ಸಂಪುಟದಲ್ಲಿ ತಂತ್ರಜ್ಞಾನ ಮತ್ತು ಪರಿಸರ ಖಾತೆ ಸಚಿವರಾಗಿ ಕಾರ್ಯ ನಿರ್ವಹಿಸಿದರು.

ಕ್ರಾಂತಿಕಾರಕ ತಿರುವುಗಳು

1972 ರಲ್ಲಿ ಬಸವಲಿಂಗಪ್ಪನವರು ದೇವರಾಜ ಅರಸು ನೇತೃತ್ವ ಸರ್ಕಾರದ ಪೌರಾಡಳಿತ ಸಚಿವರಾಗಿ ದಲಿತ ಮಲಹೊರುವ ಪದ್ಧತಿಯ ಮೇಲೆ ನಿಷೇಧ ಹೇರುವುದರ ಮೂಲಕ ಕ್ರಾಂತಿಕಾರಕ ಬದಲಾವಣೆಗೆ ನಾಂದಿ ಹಾಡಿದರು. ತಮ್ಮ ಪ್ರಖರ ವೈಚಾರಿಕತೆ, ಪಾರದರ್ಶಕ ನಡುವಳಿಕೆ ಹಾಗೂ ಬಿಚ್ಚು ನುಡಿಗಳಿಗೆ ಹೆಸರಾಗಿದ್ದ ಬಸವಲಿಂಗಪ್ಪನವರು 1973ರ ನವಂಬರ್ ತಿಂಗಳಿನಲ್ಲಿ ಮೈಸೂರಿನ ಮಹಾರಾಜ ಕಾಲೇಜಿನ ಶತಮಾನೋತ್ವವ ಸಮಾರಂಭದ ಭಾಷಣವೊಂದರಲ್ಲಿ ಕನ್ನಡ ಸಾಹಿತ್ಯದ ಕೆಲವೊಂದನ್ನು ಬೂಸಾ ಸಾಹಿತ್ಯವೆಂದ ಹೇಳಿದರೆಂದು ವಿವಾದವೇರ್ಪಟ್ಟು ಮಂತ್ರಿ ಸ್ಥಾನಕ್ಕೆ ರಾಜೀನಾಮೆ ಸಲ್ಲಿಸಬೇಕಾಯಿತು. ಇದು ಕರ್ನಾಟಕದ ರಾಜಕೀಯದಲ್ಲಿ ಮತ್ತು ಸಾಹಿತ್ಯ ಕ್ಷೇತ್ರದಲ್ಲಿ ಬೂಸಾ ಪ್ರಕರಣವೆಂದು ಇತಿಹಾಸವಾಗಿ ಉಳಿಯಿತು. ಇಡೀ ಕನ್ನಡದ ಸಾಹಿತ್ಯಲೋಕ ಬಸವಲಿಂಗಪ್ಪನವರ ವಿರುದ್ಧ ತಿರುಗಿ ಬಿದ್ದಿದ್ದಾಗ ಕುವೆಂಪು ರವರು “ಬಸವಲಿಂಗಪ್ಪ ಆಡಿರುವ ಮಾತಿನಲ್ಲಿ ಸತ್ಯವಿದೆ” ಎಂಬ ಹೇಳಿಕೆಯನ್ನು ನೀಡುವುದರ ಮೂಲಕ ಚಳುವಳಿಯ ಕಾವನ್ನು ತಣ್ಣಗಾಗಿಸಿದರು.

ಬೌದ್ಧ ಧರ್ಮ ಸ್ವೀಕಾರ ಪರಿನಿರ್ವಾಣ

ಅಂಬೇಡ್ಕರ್ ಅವರ ಅನುಯಾಯಿಯಾಗಿದ್ದ ಬಸವಲಿಂಗಪ್ಪನವರು ಅಂಬೇಡ್ಕರ್ರವರು ತಮ್ಮ ಕೊನೆಯ ದಿನಗಳಲ್ಲಿ ಬೌದ್ಧ ಧರ್ಮ ಸ್ವೀಕರಿಸಿದಂತೆ ಬಸವಲಿಂಗಪ್ಪನವರು ಸಹ ಬೌದ್ಧ ಧರ್ಮ ಸ್ವೀಕರಿಸಿದರು.

ಮಾನವ ಜನಾಂಗದ ಸಮಾನತೆಗಾಗಿ ಮತ್ತು ಶೋಷಿತರ ಏಳಿಗೆಗಾಗಿ ಅವಿರತ ಶ್ರಮಿಸುತ್ತ ಕರ್ನಾಟಕದ ಅಂಬೇಡ್ಕರ್ ಎಂದೆನಿಸಿಕೊಂಡ ಬಸವಲಿಂಗಪ್ಪನವರು 26-12-1992ರಂದು ಪರಿನಿರ್ವಾಣ ಹೊಂದಿದರು.